ย่านชุมชนเก่า: ชุมชนบ้านเขายี่สาร
ที่อยู่: ตำบลยี่สาร อำเภออัมพวา จังหวัดสมุทรสงคราม ภาคกลาง
ลักษณะสำคัญ: ชุมชนบ้านเขายี่สาร เป็นชุมชนเก่าแก่ที่อยู่รอบเนินเขาเตี๊ย ๆ เรียกว่า "เขายี่สาร" ตามเส้นทางหลวงชนบทหมายเลข 2021 ซึ่งเป็นส่วนหนึ่งของชุมชนในเขตทะเลรอบอ่าวไทย มีลักษณะเป็นบ้านเดี่ยวเรือนไม้ริมน้ำบริเวณพื้นที่ราบลุ่มป่าชายเลน มีป่าไม้โกงกาง บ่อเลี้ยงกุ้งและปู โดยปัจจุบันบ้านยี่สารเป็นแหล่งภูมิปัญญาในการเผาถ่านขาย โดยมีการปลูกต้นโกงกางแบบหมุนเวียน และมีกิจกรรมล่องเรือชมวิถีชิวิตและธรรมชาติริมฝั่งคลองยี่สาร โดยมีสินค้าที่สำคัญ เช่น ปลาหมอเทศแดดเดียว ผ้าฝ้ายมัดย้อมจากเปลือกไม้ ถ่านเผาบ้านยี่สาร น้ำส้มควันไม้และสิ่งประดิษฐ์จากไม้